Κούλα Ελευθεριάδου

Η Κούλα Ελευθεριάδου (1923 - 6 Μαΐου 1947) ήταν Ελληνίδα αντιστασιακός που έδρασε επί Κατοχής ως μέλος της Ενιαίας Πανελλαδικής Οργάνωσης Νέων. Στέλεχος του ΚΚΕ, εκτελέστηκε την περίοδο του Εμφυλίου στη Θεσσαλονίκη με την κατηγορία πως ενέργησε ως στρατολόγος ανταρτών για τον ΔΣΕ.

Βιογραφικά στοιχεία

Γεννήθηκε στον Σοχό Θεσσαλονίκης και αργότερα εγκαταστάθηκε οικογενειακώς στη Θεσσαλονίκη. Επί Κατοχής εντάχθηκε στην ΕΠΟΝ του ΑΠΘ και, με βάση πηγές της εποχής, υποστηρίζεται πως είχε πρωταγωνιστικό ρόλο σε διάφορες αντιστασιακές δράσεις, όπως η διαδήλωση της 26ης Οκτωβρίου 1943 με αφορμή την επέτειο της απελευθέρωσης της πόλης,Γιώργος Σανίδας, Παράνομα δίκτυα του ΚΚΕ στην περιοχή Θεσσαλονίκης κατά τον Eμφύλιο και την πρώτη μετεμφυλιακή περίοδο, Αριστοτέλειο Πανεπιστήμιο Θεσσαλονίκης-Διδακτορική Διατριβή, Θεσσαλονίκη 2021, σελ. 142. η κατάθεση στεφάνου στο άγαλμα του Βότση δίπλα στον Λευκό Πύργο - παρά τη ρητή απαγόρευση των κατοχικών δυνάμεων - την 25η Μαρτίου 1944Σανίδας, 2021, σελ. 144. και άλλες. Αργότερα συνελήφθη από τις δυνάμεις Κατοχής και υπέστη βασανιστήρια.Σανίδας, 2021, σελ. 332. Μεταπολεμικά, η ίδια υποστήριξε πως κατά τη διάρκεια της παραμονής της στις φυλακές, ήταν συγκρατούμενη του - επίσης διωκόμενου από τις κατοχικές δυνάμειςΣπύρος Γ. Δερμιτζάκης, Η Θεσσαλονίκη του αίματος 1876-1968. Πολιτικές δολοφονίες και εκτελέσεις, Γράφημα, 2021, σελ. 183. - Δημητρίου Κουφίτσα.Σανίδας, 2021, σελ. 334. Λίγους μήνες πριν την Απελευθέρωση αφέθηκε ελεύθερη, συνεχίζοντας τη δράση της ως στέλεχος της ΕΠΟΝ στις ανατολικές συνοικίες της Θεσσαλονίκης.

Η Ελευθεριάδου συμμετείχε το 1945 στην πενταμελή γυναικεία επιτροπή του Κομμουνιστικής Οργάνωσης Θεσσαλονίκης του ΚΚΕ και αργότερα διετέλεσε γραμματέας αχτιδικής επιτροπής για την ανατολική πλευρά πόληΣανίδας, 2021, σελ. 177, 312.. Επί Εμφυλίου Πολέμου, μέσω της θέσης της, εμπλεκόταν στο δίκτυο φυγάδευσης καταζητούμενων κομμουνιστών, στην οργάνωση των εκτελεστών της Στενής Αυτοάμυνας και σε διάφορες αποστολές οπλισμού.

Συνελήφθη τον Ιανουάριο του 1947 από την αστυνομία και παραπέμφθηκε σε έκτακτο στρατοδικείο με την κατηγορία πως είχε κεντρικό ρόλο στη στρατολόγηση ανταρτών για τον ΔΣΕ.Σανίδας, 2021, σελ. 312, 332-333. Κατά τη διάρκεια της ανάκρισης και της δίκης αρνήθηκε τις κατηγορίες, όπως και το να παράσχει οποιαδήποτε πληροφορία.Σανίδας, 2021, σελ. 332-333. Εν τέλει κηρύχθηκε ένοχη «ηθικής αυτουργίας, παρανόμου στρατολογίας και συμμετοχής εις ομάδα» και ακολούθως καταδικάστηκε σε θάνατο. Εκτελέστηκε στις 6 Μαΐου 1947 στο Επταπύργιο, μαζί με έναν συγκατηγορούμενό της και ακολούθως οι σοροί τους τοποθετήθηκαν σε άγνωστο παρακείμενο ομαδικό τάφο.

Παραπομπές

Κατηγορία:Μέλη της ΕΠΟΝ
Κατηγορία:Ιστορία της Θεσσαλονίκης
Κατηγορία:Εκτελεσθέντες
Κατηγορία:Έλληνες κομμουνιστές